FI
4.5.2023
Euroopan unionin virallinen lehti
L 118/13
16) Korvataan ATCO.C.055 kohta seuraavasti: ”ATCO.C.055 Tarkastajamerkintää koskeva hakemus Tarkastajamerkinnän hakijan on täytettävä seuraavat vaatimukset: a) hänen on oltava käyttänyt lennonjohtajan lupakirjan mukaisia oikeuksia vähintään kahden vuoden ajan; ja b) hänen on oltava hakemusta edeltävien 12 kuukauden aikana suorittanut hyväksytysti tarkastajakurssi, jolla vaaditut tiedot ja pedagogiset taidot on opetettu käyttämällä teoreettisia ja käytännön menetelmiä, ja ne on arvioitu asianmukaisesti.”
17) Korvataan ATCO.C.060 kohta seuraavasti: ”ATCO.C.060 Tarkastajamerkinnän voimassaolo a) Tarkastajamerkintä on voimassa kolme vuotta.
b) Tarkastajamerkinnän voimassaoloa voidaan jatkaa, jos tarkastaja suorittaa hyväksytysti arviointitaitojen ja nykyisten operatiivisten käytäntöjen kertauskurssin merkinnän voimassaoloaikana.
c) Jos tarkastajamerkinnän voimassaolo on päättynyt, se voidaan uusia, jos tarkastajamerkinnän haltija on uusimishakemusta edeltävien 12 kuukauden aikana 1) osallistunut arviointitaitojen ja nykyisten operatiivisten käytäntöjen kertauskoulutukseen; ja 2) suorittanut hyväksytysti tarkastajan pätevyyden arvioinnin.
d) Ensimmäisen ja uusitun tarkastajamerkinnän voimassaolo alkaa viimeistään 30 päivän kuluttua siitä päivästä, jona arviointi on suoritettu hyväksytysti.”
18) Korvataan ATCO.D.010 kohta seuraavasti: ”ATCO.D.010 Pohjakoulutuksen osat a) Pohjakoulutuksen, joka on tarkoitettu lennonjohtajaoppilaan lupakirjan tai lisäkelpuutuksen ja/tai tarvittaessa kelpuutusmerkinnän hakijalle, on sisällettävä seuraavat osat: 1) peruskoulutus, joka kattaa liitteen I lisäyksessä 2 esitetyt oppiaineet, aiheet ja osa-alueet; ja (2) kelpuutuskoulutus, johon sisältyvät oppiaineet, aiheet ja osa-alueet vähintään yhdellä seuraavista alueista: i)
lähilennonjohto – ADC (Aerodrome Control Rating), määritelty liitteen I lisäyksessä 3;
ii) menetelmälähestymislennonjohto – APP (Approach Control Procedural Rating), määritelty liitteen I lisäyksessä 4; iii) menetelmäaluelennonjohto – ACP (Area Control Procedural Rating), määritelty liitteen I lisäyksessä 5; iv) valvontalähestymislennonjohto – APS (Approach Control Surveillance Rating), määritelty liitteen I lisäyksessä 6; v) valvonta-aluelennonjohto – ACS (Area Control Surveillance Rating), määritelty liitteen I lisäyksessä 7.
b) Lisäkelpuutusta koskevan koulutuksen on sisällettävä vähintään yhteen a kohdan 2 alakohdassa mainituista kelpuutuksista liittyvät oppiaineet, aiheet ja osa-alueet.
c) Jos koulutuksen tavoitteena on kelpuutuksen ottaminen käyttöön uudelleen, kun aikaisempaa pätevyyttä ei ole osoitettu hyväksytysti ATCO.B.010 kohdan b alakohdan mukaisessa arvioinnissa, se on räätälöitävä kyseisen arvioinnin tuloksen perusteella.
d) Jos koulutuksen tavoitteena on kelpuutusmerkinnän hankkiminen, siihen on sisällyttävä koulutusorganisaation laatimat oppiaineet, aiheet ja osa-alueet, jotka on hyväksytty kurssin osaksi.
e) Perus- ja/tai kelpuutuskoulutusta voidaan täydentää oppiaineilla, aiheilla ja osa-alueilla, joita kyseisen toiminnallisen ilmatilan lohkon tai kansallisen ympäristön lisätarpeet tai erityispiirteet edellyttävät.”